**REIKALAVIMAI KONFERENCIJOS „SLAUGOS MOKSLAS IR PRAKTIKA: IŠŠŪKIAI IR GALIMYBĖS 2023“**

**RECENZUOJAMIEMS STRAIPSNIAMS**

**PAVADINIMAS**

**Vardas Pavardė** (jei yra, prieš vardą nurodyti mokslo laipsnį ir ne daugiau kaip 4-5 autoriai**)**

 *Institucijos pavadinimas: rašomas mažosiomis 10 pt dydžio raidėmis, kursyvu, centre*

**Santrauka**. Trumpai apžvelgiamas tyrimo aktualumas, pristatoma problema, aprašomi tyrime taikyti metodai ir gauti svarbiausi tyrimo rezultatai. Santraukos tekstas turi būti aiškus ir glaustas. Apimtis –2000-2200 spaudos ženklų su tarpais.

**Raktiniai žodžiai:** pateikti 3-7 raktinius žodžius (abėcėlės tvarka, po paskutinio žodžio taškas nededamas)

**Įvadas**

Trumpai, remiantis informacijos šaltiniais, aprašoma nagrinėjamos temos problema, supažindinama su tyrimu: pristatoma tiriamoji tema, jos aktualumas, išskiriamas tyrimo objektas, suformuluojamas tyrimo tikslas.

**Analizė**

Svarbiausios analizės skyriaus dalys:

a) tyrimo metodika ir tiriamųjų aprašymas;

b) tyrimo rezultatai ir jų aptarimas.

**Išvados**

Pateikiami esminiai tyrimo metu gautų rezultatų apibendrinimas, atsakantis į tyrimo tikslą. Kiekvienoje išvadoje turėtų būti pateikiama labai glausta ir tiksli informacija apie gautus tyrimo rezultatus. Išvados numeruojamos.

**Rekomendacijos** (jei reikalinga)**.**

**Literatūra**

Rekomenduojama remtis tik paskutinių 5 metų mokslinėmis publikacijomis ir pateikti ne mažiau kaip 10 ir ne daugiau kaip 25 šaltinius. Šaltiniai aprašomi pagal tarptautinį [APA 6](https://libguides.library.usyd.edu.au/ld.php?content_id=47913440) standartą. Pateikiami pagal abėcėlę ir sunumeruojami.

**Summary**. **STRAIPSNIO PAVADINIMAS** **(anglų kalba)** didžiosiomis raidėmis,teksto dydis – 10 pt, paryškintu šriftu, žodis **Summary** – išretintas 2 pt (nededant tarpų tarp simbolių), teksto dydis – 10 pt, paryškintu šriftu. Santraukairreikšminiai žodžiai rašomi anglų kalba. Jei straipsnis parašytas anglų kalba, santrauka pateikiama lietuvių kalba. Santraukos apimtis 2000-2200 spaudos ženklų.

**Trumpa informacija apie autorių(-ius):**

Mokslinis laipsnis, autoriaus vardas, pavardė, el. paštas, darbovietė (institucija, padalinys), pareigos, mokslinių tyrimų kryptis(-ys) (tyrimų laukas).

**Straipsnio formatavimo reikalavimai**

Straipsniai turi būti parengti naudojant *Microsoft Word* programą. Tekstas renkamas A4 (210 x 297 mm) formato lapuose *Times New Roman* 12 pt paprastu šriftu ir 1 tarpo tarp eilučių atstumu, laikantis abipusės teksto lygiuotės.

Kiti reikalavimai:

1. Paraščių plotis: viršuje – 2 cm, apačioje – 2 cm, dešinėje ir kairėje – po 2 cm.

2. Pirmos pastraipos eilutės įtrauka – 1 cm.

3. **STRAIPSNIO PAVADINIMAS**: rašomas didžiosiomis 14 pt raidėmis, paryškintu šriftu, centre.

4. **Skyrių pavadinimai**: mažosiomis 12 pt raidėmis, paryškintu šriftu, lygiuojami į kairę.

5. Pavadinimas **Literatūra** rašomas 12 pt paryškintu šriftu, literatūros sąrašas – 11 pt paprastu šriftu.

6. **Paveikslai** turi būti aiškūs, sunumeruoti, brėžiniai sugrupuoti į vieną objektą. Paveikslų pavadinimai rašomi po paveikslu, centre, 11 pt dydžio kursyvu.

7. **Lentelės** turi būti sunumeruotos. Pavadinimai rašomi virš lentelės, centre, 11 pt dydžio kursyvu. Tekstas lentelėse paprastu 11 pt dydžio šriftu.

**Straipsnio pateikimo tvarka**

Straipsnis turi būti parašytas moksliniu stiliumi, be gramatikos, stiliaus, kalbos kultūros ir korektūros klaidų. Apimtis 3*-*6 puslapiai (įskaitant paveikslus, lenteles ir kt.). Straipsniai gali būti pateikiami lietuvių arba anglų kalba. Parengti straipsniai ir autorių garantiniai raštai siunčiami el. paštu slaugos.konferencija@go.kauko.lt iki birželio 1 d.

Straipsniai publikuoti priimami tik įvykdžius visas toliau išvardytas sąlygas:

1. Straipsnis parengtas pagal reikalavimus, pateikti originalūs tyrimų duomenys, jo turinys ir autorystė yra suderinta su bendraautoriais, pateiktas autorių garantinio rašto originalas.
2. Straipsnis, atitinka formaliuosius ir mokslo reikalavimus. Recenzijos (išlaikant recenzento anonimiškumą) pateikiamos per 2 savaites. Prireikus, straipsnis su recenzija grąžinamas autoriui taisyti ir, pataisius, turi būti grąžintas per 1 savaitę. Jeigu autorius nesutinka su esminėmis pastabomis, pateikia apie tai atsakymą raštu redakcinei kolegijai.
3. Straipsnio publikavimui pritaria konferencijos mokslinis komitetas.
4. Pranešėjai, kurie skaitys pranešimus, turės galimybę publikuoti straipsnius.